No Service Charge: ಇನ್ಮುಂದೆ ಹೋಟೆಲುಗಳಲ್ಲಿ ಒತ್ತಾಯಪೂರ್ವಕ ಸೇವಾ ಶುಲ್ಕ ಸೇರಿಸಿದ್ರೆ ದೂರು ನೀಡಬಹುದು ಕೇಂದ್ರ ಗ್ರಾಹಕ ಸಂರಕ್ಷಣಾ ಪ್ರಾಧಿಕಾರವು Central Consumer Protection Authority ಸಿಸಿಪಿಎ, ಹೋಟೆಲ್ ಗಳು, ರೆಸ್ಟೋರೆಂಟ್ ಗಳಲ್ಲಿ ಸೇವಾ ಶುಲ್ಕವನ್ನು Service charge ವಿಧಿಸುವ ವಿಚಾರದಲ್ಲಿ ಅನುಚಿತ ವ್ಯಾಪಾರ ಪದ್ಧತಿಗಳು ಮತ್ತು ಗ್ರಾಹಕರ ಹಕ್ಕುಗಳ ಉಲ್ಲಂಘನೆಯನ್ನು ತಡೆಗಟ್ಟಲು ಮಾರ್ಗಸೂಚಿಗಳನ್ನು Guideline ಹೊರಡಿಸಿದೆ. ಸೋಮವಾರದಂದು ಹೊರಡಿಸಿದ ಈ ನಿಯಮದನುಸಾರ ಹೋಟೆಲ್ಗಳು Hotel ಮತ್ತು ರೆಸ್ಟೋರೆಂಟ್ಗಳು Restaurant ಆಹಾರ ಬಿಲ್ನಲ್ಲಿ Food Bill ಸ್ವಯಂಚಾಲಿತವಾಗಿ ಅಥವಾ ಪೂರ್ವನಿಯೋಜಿತವಾಗಿ ಸೇವಾ ಶುಲ್ಕವನ್ನು ಸೇರಿಸುವುದನ್ನು ನಿರ್ಬಂಧಿಸಿದೆ. ಜೊತೆಗೆ ಬೇರೆ ಯಾವುದೇ ಹೆಸರಿನಿಂದಲೂ ಸೇವಾ ಶುಲ್ಕದ ಸಂಗ್ರಹ ಮಾಡುವಂತಿಲ್ಲ ಎಂದು ಸೂಚಿಸಿದೆ. ಮಾರ್ಗಸೂಚಿಗಳನ್ನು ಉಲ್ಲಂಘಿಸಿ ಹೋಟೆಲ್ ಅಥವಾ ರೆಸ್ಟೋರೆಂಟ್ ಸೇವಾ ಶುಲ್ಕವನ್ನು ವಿಧಿಸುತ್ತಿದೆ ಎಂದು ಯಾವುದೇ ಗ್ರಾಹಕರ ಗಮನಕ್ಕೆ ಬಂದರೆ, ಗ್ರಾಹಕರು ಬಿಲ್ ಮೊತ್ತದಿಂದ ಸೇವಾ ಶುಲ್ಕವನ್ನು ತೆಗೆಯುವಂತೆ ಸಂಬಂಧಪಟ್ಟ ಹೋಟೆಲ್ ಅಥವಾ ರೆಸ್ಟೋರೆಂಟಿಗೆ ದೂರು ಸಲ್ಲಿಸುವ ಮೂಲಕ ಪರಿಹಾರವನ್ನು ಪಡೆಯಬಹುದು ಎಂದು ಸಿಸಿಪಿಎ ಹೇಳಿದೆ.ಗ್ರಾಹಕರಿಗೆ ಸೇವಾ ಶುಲ್ಕ ವಿಧಿಸುವಂತಿಲ್ಲ ʻಸಿಸಿಪಿಎʼ ಹೊರಡಿಸಿದ ಮಾರ್ಗಸೂಚಿಯು ಹೋಟೆಲುಗಳು ಅಥವಾ ರೆಸ್ಟೋರೆಂಟುಗಳು ಸ್ವಯಂಚಾಲಿತವಾಗಿ ಅಥವಾ ಪೂರ್ವನಿಯೋಜಿತವಾಗಿ ಆಹಾರ ಬಿಲ್ಲುಗಳಲ್ಲಿ ಸೇವಾ ಶುಲ್ಕ ವಿಧಿಸುವುದನ್ನು ನಿರ್ಬಂಧಿಸುತ್ತದೆ. ಬೇರೆ ಯಾವುದೇ ಹೆಸರಿನಿಂದಲೂ ಸೇವಾ ಶುಲ್ಕದ ಸಂಗ್ರಹ ಮಾಡುವಂತಿಲ್ಲ. ಯಾವುದೇ ಹೋಟೆಲ್ ಅಥವಾ ರೆಸ್ಟೋರೆಂಟ್ ಸೇವಾ ಶುಲ್ಕವನ್ನು ಪಾವತಿಸುವಂತೆ ಗ್ರಾಹಕನನ್ನು ಒತ್ತಾಯಿಸಬಾರದು. ಸೇವಾ ಶುಲ್ಕ ಪಾವತಿಯು ಸ್ವಯಂಪ್ರೇರಿತ, ಐಚ್ಛಿಕ ಮತ್ತು ಗ್ರಾಹಕರ ವಿವೇಚನೆಗೆ ಬಿಟ್ಟದ್ದು ಎಂದು ಗ್ರಾಹಕರಿಗೆ ಸ್ಪಷ್ಟವಾಗಿ ತಿಳಿಸಬೇಕು ಎಂದು ಸಿಸಿಪಿಎ ಹೇಳಿದೆ. ಸೇವಾ ಶುಲ್ಕದ ಸಂಗ್ರಹದ ಆಧಾರದ ಮೇಲೆ ಗ್ರಾಹಕರಿಗೆ ಸೇವೆಗಳ ಲಭ್ಯತೆ ಅಥವಾ ಒದಗಿಸುವಿಕೆಯನ್ನು ನಿರ್ಬಂಧ ಮಾಡುವಂತಿಲ್ಲ. ಆಹಾರ ಪದಾರ್ಥಗಳ ಬಿಲ್ ಜೊತೆಗೆ ಅದನ್ನು ಸೇರಿಸುವ ಮೂಲಕ ಮತ್ತು ಒಟ್ಟು ಮೊತ್ತದ ಮೇಲೆ ಜಿಎಸ್ಟಿ ವಿಧಿಸುವ ಮೂಲಕ ಸೇವಾ ಶುಲ್ಕವನ್ನು ಸಂಗ್ರಹಿಸುವಂತಿಲ್ಲ ಎಂದು ಸ್ಪಷ್ಟವಾಗಿ ತಿಳಿಸಿದೆ. ಸೇವಾ ಶುಲ್ಕದ ಸಂಗ್ರಹದ ಆಧಾರದ ಮೇಲೆ ಸೇವೆಗಳ ಪ್ರವೇಶ ಅಥವಾ ಒದಗಿಸುವಿಕೆಗೆ ಯಾವುದೇ ನಿರ್ಬಂಧ ಇರಬಾರದು ಎಂದು ಸಚಿವಾಲಯ ನಿರ್ದಿಷ್ಟಪಡಿಸಿದೆ.ಗ್ರಾಹಕರು ದೂರು ನೀಡಬಹುದು ಮಾರ್ಗಸೂಚಿಗಳನ್ನು ಉಲ್ಲಂಘಿಸಿ ಹೋಟೆಲ್ ಅಥವಾ ರೆಸ್ಟೋರೆಂಟ್ ಸೇವಾ ಶುಲ್ಕವನ್ನು ವಿಧಿಸಿದರೆ ಈ ಮೇಲೆ ಹೇಳಿದಂತೆ ಗ್ರಾಹಕರು ಬಿಲ್ ಮೊತ್ತದಿಂದ ಸೇವಾ ಶುಲ್ಕವನ್ನು ತೆಗೆದುಹಾಕಲು ಕೇಳಿಕೊಳ್ಳಬಹುದು. ಜೊತೆಗೆ ಗ್ರಾಹಕರು 1915 ಸಂಖ್ಯೆಗೆ ಕರೆ ಮಾಡಿ, ರಾಷ್ಟ್ರೀಯ ಗ್ರಾಹಕ ಸಹಾಯವಾಣಿಗೆ ಎನ್ಸಿಎಚ್ ದೂರು ನೀಡಬಹುದು. ಅಥವಾ ಎನ್ಸ್ಸಿಎಚ್ NCH ಮೊಬೈಲ್ ಅಪ್ಲಿಕೇಶನ್ ಮೂಲಕವೂ ದೂರು ನೀಡಲು ಅವಕಾಶವಿದ್ದು, ವ್ಯಾಜ್ಯಪೂರ್ವ ಮಟ್ಟದಲ್ಲೇ ವಿವಾದದ ಪರಿಹಾರಕ್ಕೆ ಇದೊಂದು ಪರ್ಯಾಯ ವೇದಿಕೆಯಾಗಿದೆ.ದೂರು ಸಲ್ಲಿಸುವುದು ಹೇಗೆ? ಗ್ರಾಹಕರು ಅನುಚಿತ ವ್ಯಾಪಾರ ಅಭ್ಯಾಸದ ವಿರುದ್ಧ ಗ್ರಾಹಕ ಆಯೋಗಕ್ಕೆ ದೂರು ಸಲ್ಲಿಸಬಹುದು ಎಂದು ಸಿಪಿಎ ಹೇಳಿದೆ. ಹೋಟೆಲ್ಗಳು ಮತ್ತು ರೆಸ್ಟೋರೆಂಟ್ಗಳಲ್ಲಿ ಸೇವಾ ಶುಲ್ಕವನ್ನು ವಿಧಿಸುವುದಕ್ಕೆ ಸಂಬಂಧಿಸಿದಂತೆ ಅನ್ಯಾಯದ ವ್ಯಾಪಾರ ಅಭ್ಯಾಸಗಳು ಮತ್ತು ಗ್ರಾಹಕರ ಹಕ್ಕುಗಳ ಉಲ್ಲಂಘನೆಯನ್ನು ತಡೆಗಟ್ಟಲು ಸಿಸಿಪಿಎ ಹೊರಡಿಸಿದ ಮಾರ್ಗಸೂಚಿಗಳ ಪ್ರಕಾರ, ಗ್ರಾಹಕರು ಇದಾಖಿಲ್ ಪೋರ್ಟಲ್ www.edaakhil ಮೂಲಕ ಆನ್ಲೈನ್ನಲ್ಲಿ ದೂರುಗಳನ್ನು ಸಲ್ಲಿಸಬಹುದು. nic.in. ಹೆಚ್ಚುವರಿಯಾಗಿ, ಅವರು CCPA ಯಿಂದ ತನಿಖೆ ಮತ್ತು ನಂತರದ ಪ್ರಕ್ರಿಯೆಗಳಿಗಾಗಿ ಜಿಲ್ಲಾಧಿಕಾರಿಗಳಿಗೆ ದೂರು ಸಲ್ಲಿಸಬಹುದು. ಗ್ರಾಹಕರು ತಮ್ಮ ದೂರುಗಳನ್ನು CCPA ಗೆ comccpanic.in ನಲ್ಲಿ ಇಮೇಲ್ ಮಾಡಬಹುದು. ಸೇವಾ ಶುಲ್ಕವನ್ನು ವಿಧಿಸುವುದಕ್ಕೆ ಸಂಬಂಧಿಸಿದಂತೆ ಗ್ರಾಹಕರಿಂದ ರಾಷ್ಟ್ರೀಯ ಗ್ರಾಹಕ ಸಹಾಯವಾಣಿ NCH ನಲ್ಲಿ ಹಲವಾರು ದೂರುಗಳನ್ನು ದಾಖಲಿಸಲಾಗಿದೆ ಎಂದು ಸಚಿವಾಲಯ ಹೇಳಿಕೆಯಲ್ಲಿ ತಿಳಿಸಿದೆ. ರೆಸ್ಟೋರೆಂಟುಗಳು ಸೇವಾ ಶುಲ್ಕವನ್ನು ಕಡ್ಡಾಯಗೊಳಿಸುವುದು ಮತ್ತು ಅದನ್ನು ಪೂರ್ವನಿಯೋಜಿತವಾಗಿ ಬಿಲ್ಲಿನಲ್ಲಿ ಸೇರಿಸುವುದು, ಅಂತಹ ಶುಲ್ಕವನ್ನು ಪಾವತಿಸುವುದು ಐಚ್ಛಿಕ ಮತ್ತು ಸ್ವಯಂಪ್ರೇರಿತ ಎಂಬ ವಿಷಯವನ್ನು ಮರೆಮಾಚುವುದು ಹಾಗೂ ಸೇವಾ ಶುಲ್ಕವನ್ನು ಪಾವತಿಸಲು ಗ್ರಾಹಕರು ನಿರಾಕರಿಸಿದರೆ ಅವರನ್ನು ಮುಜುಗರಕ್ಕೀಡುಮಾಡುವುದು ಮುಂತಾದವು ಗ್ರಾಹಕರು ದೂರಿನಲ್ಲಿ ಎತ್ತಿರುವ ಸಮಸ್ಯೆಗಳಲ್ಲಿ ಸೇರಿವೆ.ಗುಪ್ತ ಶುಲ್ಕ ಪಾವತಿಸಲು ರೆಸ್ಟೋರೆಂಟ್ಗಳು ಗ್ರಾಹಕರನ್ನು ಕೇಳುವಂತಿಲ್ಲ ಸೇವಾ ಶುಲ್ಕವನ್ನು ವಿಧಿಸುವುದಕ್ಕೆ ಸಂಬಂಧಿಸಿದ ವಿವಿಧ ಪ್ರಕರಣಗಳಲ್ಲಿ ಗ್ರಾಹಕರ ಆಯೋಗಗಳು ಗ್ರಾಹಕರ ಪರವಾಗಿ ತೀರ್ಪು ನೀಡಿವೆ. ಅದನ್ನು ನ್ಯಾಯಸಮ್ಮತವಲ್ಲದ ವ್ಯಾಪಾರ ಪದ್ಧತಿಯಾಗಿ ಮತ್ತು ಗ್ರಾಹಕರ ಹಕ್ಕುಗಳ ಉಲ್ಲಂಘನೆ ಎಂದು ಪರಿಗಣಿಸಿವೆ. ಜೂನ್ 2 ರಂದು ಕೇಂದ್ರದೊಂದಿಗೆ ನಡೆದ ಸಭೆಯಲ್ಲಿ, ಹೋಟೆಲ್ ಮತ್ತು ರೆಸ್ಟೋರೆಂಟ್ ಉದ್ಯಮದ ಪ್ರತಿನಿಧಿಗಳು ಸೇವಾ ಶುಲ್ಕವನ್ನು ವಿಧಿಸುವುದು ವೈಯಕ್ತಿಕ ನೀತಿಯ ವಿಷಯ ಮತ್ತು ಅಂತಹ ಶುಲ್ಕವನ್ನು ವಿಧಿಸುವಲ್ಲಿ ಯಾವುದೇ ಅಕ್ರಮವಿಲ್ಲ ಎಂದು ಹೇಳಿದ್ದಾರೆ. ಸಭೆಯ ನಂತರ, ಕೇಂದ್ರ ಗ್ರಾಹಕ ವ್ಯವಹಾರಗಳು, ಆಹಾರ ಮತ್ತು ಸಾರ್ವಜನಿಕ ವಿತರಣಾ ಸಚಿವ ಪಿಯೂಷ್ ಗೋಯಲ್ ಅವರು ಗುಪ್ತ ಶುಲ್ಕ ಪಾವತಿಸಲು ರೆಸ್ಟೋರೆಂಟ್ಗಳು ಗ್ರಾಹಕರನ್ನು ಕೇಳುವಂತಿಲ್ಲ ಎಂದು ತಿಳಿಸಿದ್ದಾರೆ.